รัฐบาลไทย-ข่าวทำเนียบรัฐบาล-พ่อเมืองแม่กลองนำประชุมขับเคลื่อนผังภูมิสังคมเพื่อการบริหารจัดการน้ำหมู่บ้าน/ชุมชน แบบบูรณาการอย่างยั่งยืน (Geo - social Map) ตามแนวทางประชาชนร่วมคิด ร่วมทำ ร่วมแก้ปัญหา และร่วมรับ
วันเสาร์ที่ 4 มีนาคม 2566
04/03/2566
พ่อเมืองแม่กลองนําประชุมขับเคลื่อนผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) ตามแนวทางประชาชนร่วมคิด ร่วมทํา ร่วมแก้ปัญหา และร่วมรับ
พ่อเมืองแม่กลองนําประชุมขับเคลื่อนผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) ตามแนวทางประชาชนร่วมคิด ร่วมทํา ร่วมแก้ปัญหา และร่วมรับผลประโยชน์ร่วมกัน เพื่อความยั่งยืน
เมื่อวันที่ 3 มีนาคม 2566 นายสมนึก พรหมเขียว ผู้ว่าราชการจังหวัดสมุทรสงคราม เปิดเผยภายหลังเป็นประธานการประชุมคณะกรรมการจัดทําผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) จังหวัดสมุทรสงคราม ซึ่งมี นายรนัสถ์ชัย พุ่มเจริญ ปลัดจังหวัดสมุทรสงคราม นางสริวิไล ปุณณโอภาส โยธาธิการและผังเมืองจังหวัดสมุทรสงคราม หัวหน้าส่วนราชการ หน่วยงานที่เกี่ยวข้อง และคณะกรรมการระดับอําเภอทั้ง 3 อําเภอ รวมถึงองค์กรปกครองส่วนท้องถิ่นในฐานะคณะทํางานระดับตําบล เข้าร่วมการประชุม
นายสมนึก พรหมเขียว ผู้ว่าราชการจังหวัดสมุทรสงคราม กล่าวว่า การจัดทําผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) เป็นการจัดทําผังที่แสดงสภาพความเป็นจริงทางภูมิประเทศของพื้นที่ในเชิงกายภาพด้านภูมิศาสตร์ และด้านสังคมศาสตร์ โดยจัดทําขึ้นด้วยกระบวนการมีส่วนร่วมของประชาชนในพื้นที่ที่มีความเข้าใจสภาพแวดล้อมที่ตนเองอยู่อาศัย โดยเฉพาะเส้นทางน้ํา แหล่งน้ํา จุดเสี่ยง และสิ่งกีดขวางทางน้ํา สภาพปัญหาน้ําท่วม น้ําแล้ง และเสนอแนะแนวทางแก้ปัญหา รวมถึงปัญหาทางสังคม เช่น คนติดยา คนยากจน คนวิกลจริต และคนเปราะบาง โดยมีหน่วยงานภาครัฐนําเครื่องมือเข้าไปหนุนเสริมความเข้าใจ ความคิด และความต้องการของคนในพื้นที่
"การดําเนินการจัดทําผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) จะนําไปสู่การรวบรวมข้อมูลโดยการเขียนบันทึกในรูปแบบผังภูมิสังคมเพื่อให้หน่วยงานภาครัฐนําข้อมูลที่ได้รับจากแต่ละพื้นที่ไปจัดเก็บเป็นฐานข้อมูลสารสนเทศทางภูมิศาสตร์ (GIS) ซึ่งสามารถนําข้อมูลไปใช้ในการจัดทําแผนงานโครงการ/กิจกรรมที่สอดคล้องกับความต้องการของพี่น้องประชาชน สอดคล้องกับแนวทางพระราชดําริด้านการบริหารจัดการน้ําที่ล้นเกล้าฯ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานให้กับพวกเราทุกคน และยังเป็นการน้อมนําพระราชดํารัสของพระบาทสมเด็จพระเจ้าอยู่หัว ในเรื่อง “อารยเกษตร” ที่ทรงมุ่งมั่นในการสืบสาน รักษา และต่อยอดหลักปรัชญาของเศรษฐกิจพอเพียงสู่การขับเคลื่อนให้เกิดผลอย่างเป็นรูปธรรม" ผวจ.สมุทรสงคราม กล่าวเพิ่มเติม
นายสมนึก พรหมเขียว ผู้ว่าราชการจังหวัดสมุทรสงคราม กล่าวอีกว่า นอกจากนี้ ผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) ยังเป็นต้นแบบการบริหารจัดการน้ําและลดความเสี่ยงจากภัยพิบัติ โดยนําหลักการ Change for Good มาใช้ในการ “บําบัดทุกข์ บํารุงสุข” ให้แก่ประชาชนอย่างยั่งยืน ซึ่งจังหวัดสมุทรสงคราม ได้กําหนดให้การจัดทําผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo - social Map) ดําเนินการแล้วเสร็จก่อนฤดูฝนในช่วงเดือนพฤษภาคม 2566 เพื่อสามารถกําหนดทิศทางและกระบวนงานในการบริหารจัดการน้ําชุมชน ซึ่งสํานักงานโยธาธิการและผังเมืองจังหวัดสมุทรสงครามจะลงพื้นที่เพื่อจัดประชุมชี้แจงและเก็บรวบรวมข้อมูล/ข้อเสนอแนะจากประชาชนในพื้นที่ของแต่ละตําบล หมู่บ้าน ร่วมกับองค์กรปกครองส่วนท้องถิ่นทุกแห่งในจังหวัดสมุทรสงคราม เพื่อนําข้อมูลที่ได้มาจัดเก็บเป็นฐานข้อมูลสารสนเทศทางภูมิศาสตร์ (GIS) และนําไปใช้กําหนดแผนงานโครงการ/กิจกรรม ที่สอดคล้องกับความต้องการของประชาชนในพื้นที่ อันจะทําให้เกิดการร่วมคิด ร่วมทํา ร่วมแก้ปัญหา และร่วมรับผลประโยชน์ร่วมกันอย่างยั่งยืนต่อไป